钦定古今图书集成/明伦汇编/闺媛典/第177卷 > 王师妻李氏
## 钦定古今图书集成/明伦汇编/闺媛典/第177卷 > 王师妻李氏

按《黄州府志》：“李氏，王师妻。师亡，氏年二十馀，方孕八
月，越两月，生子山玉。邻媪劝以改节，氏泣曰：‘我此馀
生，与孤儿随分待尽而已’。”寻邻家火起，夫柩在室，氏
触地呼天，拜乞留夫骸骨。拜毕，同一老仆舁柩出，柩
轻，若有神助。自是家业荡尽，饥寒益甚，卒无怨言。教
子读书，以寿终。